Asiana Airlines

Asiana Airlines (korea keeles 아시아나 항공; Asiana Hanggong), varem Seoul Airlines, on Lõuna-Korea suuruselt teine lennundusettevõte Korean Airi järel. Asiana on üks 6 ettevõttest, kes on saanud viie tärni hinnangu Skytraxilt.

Asiana on Star Alliance'i liige ja pakub 516 igapäevast lendu Aasiasse, Euroopasse, Põhja-Ameerikasse ja Okeaaniasse. Asiana lendab 13 riigisisesel, 81 rahvusvahelisel ja 20 kaubaliinil.

 Ajalugu 

Asiana Airlines loodi 17. veebruaril 1988 ning hakkas tegutsema sama aasta detsembris lendudega Seouli ja Pusani vahel. Ettevõtte asutas Kumho Asiana Group (tollase nimega Kumho Group) vastavalt Lõuna-Korea valitsuse kavale luua teine rahvuslik lennundusettevõte. Esialgu oli ettevõtte nimi Seoul Airlines. Valitsus on andnud loa suurendada väliskapitali osalust ettevõttes 20%-lt 50%-ni.

2007. aastal töötas Asiana Airlinesis 7799 töötajat. Ettevõtte aktsiapakist kuulus 30,53% erainvestoritele, 29,51% Kumho Industrialile, 15,05% Kumho Petrochemicalile, 11,9% välisinvestoritele, 7,18% Korea Arengupangale ja 5,83% teistele, sealhulgas Lõuna-Korea riigile.

 Saavutused 

Asiana Airlines pälvis 1996 omas klassis esimesena ISO sertifikaadi ISO 14 001.

2001 nimetas Lõuna-Korea keskkonnaministeerium Asiana Airlinesi esimeseks keskkonnasõbralikuks ettevõtteks teenindussektoris.

2009 nimetas Air Transport World Asiana Airlinesi aasta lennundusettevõtteks. 2010 nimetas Skytrax Asiana Airlinesi maailma parimaks lennundusettevõtteks.

Asiana Airlines on 2010. aasta parim Põhja-Aasia lennundusettevõte. Selle tiitli tõid talle mustkunstietendused, peakokkade tehtud toit ja teised pardateenused. Hindajateks olid 31 500 eksperti ja reisijat. http://koreatimes.co.kr/www/news/nation/2010/01/117_59540.html 4. juuni 2010 (inglise keeles)

Lennukipark
Reisilennukid
Lennuk  Olemas  Tellitud  Reisijaid(esimene/äri/turismiklass)Airbus A320-200  11  0  162 (-/-/162)146 (-/8/138)143 (-/8/135)Airbus A321-100  2  0  200 (-/-/200)Airbus A321-200  13  0  191 (-/-/191)179 (-/12/167)177 (-/12/165)171 (-/12/159)Airbus A330-300  8  0  290 (-/30/260)Airbus A350-800  0  10Airbus A350-900  0  10Airbus A350-1000  0  10Airbus A380-80060Boeing 737-400  2  0  162 (-/-/162)160 (-/-/160)Boeing 747-400  2  0  359 (10/45/304)Boeing 747-400M  3  0  280 (12/32/236)264 (10/24/230)Boeing 767-300  7  0  250 (-/15/235)Boeing 777-200ER  11  2  303 (-/32/271)299 (-/28/271)262 (8/28/226) Kokku  59  32

Kaubalennukid

Asiana Airlinesil on 4 Boeing 747-400F ja 3 Boeing 747-400BDSF lennukit. Nende kandevõime on 120 tonni. Neid kasutatakse rahvusvahelisteks keskmisteks ja pikkadeks lendudeks Aasiasse, Euroopasse ja Põhja-Ameerikasse. Ettevõttel on ka 1 Boeing 767-300F, mille kandevõime on 54 tonni. Seda kasutatakse piirkondlikeks lühikesteks või keskmisteks lendudeks Hiinasse, Jaapanisse ja Kirde-Aasiasse.

 Koodijagamine 

Asiana Airlinesil on koodijagamise lepingud järgmiste lennundusettevõtetega:
  Air Astana
  Air Busan
  Air Canada (Star Alliance)
  Air China (Star Alliance)
  Air New Zealand (Star Alliance)
  All Nippon Airways (Star Alliance)
  China Eastern Airlines (SkyTeam 2011)
  China Southern Airlines (SkyTeam)
  Continental Airlines (Star Alliance)
  EgyptAir (Star Alliance)
  LOT Polish Airlines (Star Alliance)  Qantas Airways (Oneworld)
  Qatar Airways
  Shanghai Airlines (Star Alliance)
  Shenzhen Airlines
  Singapore Airlines (Star Alliance)
  South African Airways (Star Alliance)
  Thai Airways International (Star Alliance)
  Turkish Airlines (Star Alliance)
  United Airlines (Star Alliance)
  US Airways (Star Alliance)
  Vladivostok Air

Viited

Kategooria:Lõuna-Korea ettevõtted
Kategooria:Lõuna-Korea transport
Kategooria: Aasia lennufirmad